Α.Ε. Αλεξάνδρειας

Η Αθλητική Ένωση Aλεξάνδρειας είναι ένα ποδοσφαιρικό σωματείο με έδρα την πόλη Αλεξάνδρεια της περιφερειακής ενότητας Ημαθίας.

Ιστορία  
Ο σύλλογος ιδρύθηκε το 1997 με μετονομασία της «Α.Ε. Καψόχωρας»  η οποία εγκρίθηκε και τυπικά το Σεπτέμβρη του 1998, έτσι ώστε να αποτελέσει τη συνέχεια του «Α.Μ.Σ. Αλεξάνδρεια» που μετά τον υποβιβασμό του από τη Δ΄ Εθνική το 1995 , αδρανοποιήθηκε.

Η ΑΕ Αλεξάνδρειας προβιβάστηκε στη Δ΄ Εθνική το 2001 και αγωνίστηκε στην κατηγορία για 12 περιόδους. Το 2013 υποβιβάστηκε στο τοπικό πρωτάθλημα Ημαθίας. Την περίοδο 2016-17 τερμάτισε 2η στο πρωτάθλημα και δεν κατάφερε να προβιβαστεί στη Γ' Εθνική. Τις περιόδους 2017-18 και 2018-19 ο σύλλογος αδρανοποιήθηκε και δε δήλωσε συμμετοχή στην Α1 και Γ΄ κατηγορία αντίστοιχα που είχε δικαίωμα.

Το καλοκαίρι του 2017, με πρωτοβουλίες της διοίκησής του, έγινε μετονομασία και μεταφορά έδρας του Διαγόρα Σεβαστής (η λεγόμενη «αγορά ΑΦΜ») που μετονομάστηκε σε Α.Σ. Φίλιππος Αλεξάνδρειας , πήρε τη θέση του στο πρωτάθλημα της Γ' Εθνικής, και αγωνίστηκε την περίοδο 2017-18. Μετά τον υποβιβασμό του, ο Φίλιππος Αλεξάνδρειας αδρανοποιήθηκε επίσης, δε δήλωσε συμμετοχή στο πρωτάθλημα Α΄ Κατηγορίας ΕΠΣ Ημαθίας.

Η Α.Ε. Αλεξάνδρειας επαναδραστηριοποιήθηκε την χρονιά 2019 μετά απο 2 χρόνια αδράνειας. Και πήρε θέση στο πρωτάθλημα Γ΄ Κατηγορίας ΕΠΣ Ημαθίας.

Η Πορεία στα πρωταθλήματα 
Η πορεία του συλλόγου στα τοπικά και εθνικά πρωταθλήματα από το 1997 είναι ως εξής:

Τίτλοι 

7 κύπελλα ΕΠΣ Ημαθίας, 2000, 2001, 2004, 2006, 2007, 2009, 2017
2 πρωταθλήματα ΕΠΣ Ημαθίας 2000 και 2001

Παραπομπές 

Ποδοσφαιρικές ομάδες Ελλάδας
Αθλητικοί σύλλογοι Ημαθίας
Αλεξάνδρεια Μακεδονίας